text: Elevråd: Mere sex-undervisning, tak
  06 februar 2013 kl. 09.43
  Unge opfordrer til mere sex-undervisning på ungdomsuddannelserne.
  Seksualundervisningen i gymnasiet er et forsømt område.
  Elevrådet på Rosborg Gymnasium og HF i Vejle er et af de elevråd, der vil have mere sexualundervisning.
  - Mange unge mangler ikke bare viden om kønssygdomme og prævention, men også om hvordan man føle sig tilpas i sin seksualitet. Drømmescenariet er selvfølgelig, at seksual-undervisning bliver en fast del af pensum hos os, siger medlem af elevrådet på Rosborg Gymnasium og HF, Caroline Poulsen.
  Kun 10 procent af eleverne får seksual-undervisning på deres ungdomsuddannelse.
  - De unges behov for at tale om seksualitet, følelser og sex stopper jo ikke ved deres seksuelle debut ? det er der, at den for alvor starter. Seksualundervisning er ikke en engangsløsning, og der er stor forskel på, hvad unge har brug for at tale om, og hvad børn i folkeskolen har brug for at tale om, siger projektleder i Sex & Samfund, Morten Emmerik Wøldike.
  - Samtidig ved vi, at de unge mangler viden om emner som krop, sexsygdomme, præventionsformer, graviditet, seksualitet og seksuelle rettigheder. Vi ved også, at de selv efterspørger seksual¬undervisning, der bygger oven på grundskolens undervisning og tager udgangspunkt i de unges aktuelle situation med de første erfaringer med seksualitet og sex, siger han.
  